GRAAD 10 TERME EN KONSEPTE
Inleiding tot rekenaars
	Aanteken (logging on)
	Die proses om toegang tot die programme en data op ’n rekenaar te verkry, dikwels deur die gebruik van ’n gebruikersnaam en wagwoord.

	Afvoer (output)
	Afvoer is die resultate van ’n rekenaar se verwerking wat aan ons verskaf word.

	Apparatuur (hardware)
	Die fisiese dele van ’n rekenaar waaraan ons kan raak, en wat ons kan sien.

	Balkie (Toolbar)
	’n Balkie wat ’n versameling knoppies of ikone bevat wat take wat jy in ’n program kan verrig, voorstel.

	Bedryfstelsel (operating system)
	Belangrikste program wat alle aktiwiteite in die rekenaar beheer.

	Data
	Onverwerkte items.

	Esc
	’n Sleutel op die sleutelbord wat jy kan gebruik om ’n opsie te kanselleer, of om terug te gaan na waar jy was.

	Geheue 
	’n Nie-permanente stoorarea vir programme en data wat deur die rekenaar verwerk word.

	Ikoon op werkskerm
	’n Klein prentjie wat ’n program of ’n 'plek' op die rekenaar voorstel.  

	Inligting
	Die resultaat van die verwerking van data en moet bruikbaar en sinvol wees.

	Kieslysbalkie (Menu bar) 
	’n Balkie met ’n stel opdragte wat as teks vertoon word.

	Kortpad (shortcut) op die werkskerm
	’n Prentjie of ikoon wat ’n klein geboë pyltjie in die linkerkantste onderste hoek het, wat ’n skakel na dinge soos programme en drukkers bevat en wat dus vinnige toegang daarna verleen. 

	Programmatuur (software)
	Stelle instruksies wat op die rekenaar gestoor word, en wat dit in staat stel om sekere spesifieke take te verrig.

	Ribbon
	’n Kombinasie van ’n kieslysbalkie en ander balkies wat in Office 2019.

	Rol (scroll)
	Wanneer jy ’n muis gebruik om op en af in ’n dokument te beweeg.

	Rolbalkie (scroll bar)
	Komponent wat jou in staat stel om op en af in ’n venster (window) te beweeg, sodat jy enige inligting kan sien wat as gevolg van die venster se grootte onsigbaar is.

	Selflaaiproses (Booting)
	Die proses wat op ’n rekenaar plaasvind wanneer dit die bedryfstelsel laai. Dit word deur die gebruiker aan die gang gesit.

	Sentrale verwerkingseenheid (SVE)
	Apparatuurkomponent wat alle berekeninge doen en instruksies uitvoer. In Engels: Central Processing Unit (CPU)

	Stoor of berging 
	Apparatuur wat gebruik word om programme en data (permanent) te stoor.

	Taakbalkie
	’n Horisontale balkie onder aan die werkskerm.

	Titelbalkie 
	’n Reghoekige balkie aan die bokant van ’n program se venster wat die naam van die dokument, en die program waarin jy werk, aandui.

	Toevoer (Input)
	Proses om instruksies en data aan die rekenaar te voorsien. Word ook gebruik om die data en instruksies self te beskryf.

	Tooltip
	’n Wenk of inligting wat vertoon word as jy die merker op ’n ikoon of objek rus.

	Tuisry (Home row)
	Die ankersleutels van die linkerhand (ASDF) en die regterhand (JKL;) op die sleutelbord. 

	Venster (Window)
	’n Reghoekige area op die skerm wat die inhoud of afvoer van ’n program vertoon.

	Maksimeer
	’n Aksie wat ’n venster so groot as moontlik maak.

	Minimeer
	’n Aksie wat ’n venster sal reduseer tot ’n knoppie op die taakbalkie.

	Werkskerm (desktop)
	Die eerste, basiese skerm wat verskyn wanneer Windows klaar gelaai is.

	Windows 11
	'N bedryfstelsel.


Programmatuur/Sagteware
	Bykomstighede (Accessories)
	Die meeste bedryfstelsels sluit ’n paar bykomende programme (Accessories) in. Hierdie programme word nie vir die werking van die bedryfstelsel benodig nie, maar verskaf nuttige fasiliteite aan die gebruiker. Voorbeelde sluit die Calculator en Snipping Tool-nutsprogramme in.

	Bedryfstelsel (Operating System)
	Die bedryfstelsel is stelselprogrammatuur wat alle aktiwiteite binne die rekenaar beheer. Voorbeelde sluit Windows, Apple OS en Linux in.

	Gadgets
	Klein programmetjies op jou werkskerm wat byvoorbeeld die tyd op ’n horlosie aandui, of die nuus of weervoorspellings vertoon.

	Grys opsies
	Wanneer ’n opsie grys vertoon, (jy kan dit sien, maar dit vertoon dowwer) is daardie opsie nie op die oomblik beskikbaar nie.

	GUI
	’n Graphical User Interface of GUI is die koppelvlak wat op ’n grafiese manier vir die gebruiker aangebied word, met klein prentjies (ikone) en ander visuele ‘hulpmiddels’.

	GUI-komponent of kontrole
	Komponente in GUI-programmatuur wat die gebruiker in staat te stel om keuses te maak of inligting in te voer.  

	Ikone 
	Klein prentjies wat die gebruiker ’n ‘visuele leidraad’ gee oor die objek of die funksie wat dit verteenwoordig.

	Kieslys (menu)
	’n Kieslys is ’n lys opsies waaruit die gebruiker kan kies om keuses in die program te maak. Baie kieslyste sal sub-kieslyste hê, met keuses wat met daardie spesifieke opsie op die kieslys verband hou. 

	Koppelvlak
	Die koppelvlak is die manier waarop die verskillende funksies van programme aangebied en vertoon word, en dit gee ons ’n manier om met die rekenaar te kommunikeer en dit te gebruik.

	Kortpadsleutels
	Kombinasies van sleutels soos <Ctrl><S> wat gebruik kan word om ’n opdrag te gee, of ’n opsie te kies. Party kortpadsleutels word deur baie programme gebruik, terwyl ander net binne ’n spesifieke program gebruik word.

	Plug-in
	Spesiale programme wat benodig word sodat die gebruiker ‘spesiale’ effekte soos klank, flash-animasies ens. kan sien. Voorbeelde sluit Flash en QuickTime in.

	Programmatuur 
	Stelle instruksies (programme) wat ’n rekenaar ‘vertel’ wat om te doen.

	Snipping Tool 
	Programmatuur wat die gebruiker in staat stel om dele van wat hy op die skerm sien te ‘capture’ of te kopieer.

	Stelsel-programmatuur
	Programmatuur waarmee die rekenaar beheer, ondersteun en bedryf word.

	Toepassings-programmatuur 
	’n Groep programme wat spesifieke take vir gebruikers verrig.  

	Werkskerm	
	Die werkskerm is die hoofarea op die skerm wat verskyn wanneer die Windows-bedryfstelsel gelaai het. 






Apparatuur
	Bluetooth
	Verwys na ’n koordlose tegnologie wat toestelle soos muise, drukkers en selfone in staat stel om oor kort afstande te kommunikeer

	Drukkers
	Drukkers verskaf ’n hardekopie, wat beteken dat hulle afvoer op papier gee, wat ons kan ronddra en gebruik selfs wanneer daar nie ’n rekenaar beskikbaar is nie. 

	Druk-waglys (Printer queue)
	’n Plek op die hardeskyf waar take vir die drukker tydelik gestoor word totdat die drukker gereed is om hulle te druk. Elke drukker het sy eie printer queue.

	Ergonomika 
	Ergonomika is die studie van mense se werkomgewings, en ook die ontwerp van daardie werkomgewings om hulle so gemaklik en veilig as moontlik te maak.

	Esc
	Die Escape-sleutel laat jou toe om opsies en keuses te kanselleer.

	F1
	Die F1-sleutel in die boonste linkerkantste hoek van die sleutelbord maak gewoonlik die Help-lêer vir die program waarin gewerk word, oop.

	Firewire-poort 
	’n Soort poort wat data baie vinnig kan oordra, en wat tipies vir video-toevoer, soos byvoorbeeld van ’n videokamera, gebruik word.

	Flash-skywe
	Dit is ’n relatief goedkoop stoortoestel wat elektroniese geheue gebruik om data te stoor (hulle kry elektrisiteit vanaf die USB-poort waarin hulle geprop).

	Gigagreep (Gigabyte of GB)
	Ongeveer 1000 MB. Dit verteenwoordig (min of meer) 1000 X 1000 X 1000 grepe. 

	Green computing
	Green computing is ’n term wat gebruik word om die omgewingsbewuste gebruik van rekenaars te beskryf. 

	Greep (Byte) 
	Elke karakter wat ons stoor, soos 5 of Z of #, neem die hoeveelheid plek in beslag waarna ons as ’n greep (in Engels byte) verwys.

	Hardekopie
	Afvoer op papier.

	Hardeskyf
	Die hoof-stoortoestel van ’n rekenaar, wat binne die rekenaarkas of stelseleenheid ingebou is.

	Inkspuitdrukker

	’n Tipe drukker wat mikroskopiese klein kolletjies ink op die papier spuit, en wat relatief goedkoop is om aan te koop, maar relatief duur is om te gebruik. Werk goed vir kleurkopieë van ’n hoë kwaliteit.

	Kilogreep (Kilobyte of KB)
	Omtrent 1000 grepe (1024, om presies te wees).

	Koordlose muis 
	’n Muis wat geen kabel het nie, en wat koordloos met die rekenaar kommunikeer (deur ’n koordlose tegnologie soos Bluetooth te gebruik).

	Kortpadsleutels
	Sleutel (of ’n kombinasie van sleutels) wat vir sekere opdragte gebruik kan word.  

	Laserdrukkers

	’n Soort drukker wat soos ’n fotostaatmasjien werk, en toner in plaas van inkstofhouers gebruik. Relatief duur om aan te koop, in vergelyking met inkspuitdrukkers, maar goedkoper om te gebruik, en van die twee is hulle die mees geskikte soort drukker om in groot maat mee te druk.

	Megagreep (Megabyte of MB)
	Omtrent 1000 KB. Dit verteenwoordig (min of meer) 1000 X 1000 grepe.

	Muis
	’n Toevoertoestel wat die gebruiker in staat stel om ’n merker op die skerm te beweeg en objekte op die skerm te selekteer, oop te maak en te sleep.

	Netwerkpoorte 
	Netwerkpoorte stel jou in staat om jou rekenaar aan ’n netwerk te koppel. 

	Onbestendige (of Volatile) geheue
	Geheue (RAM) verloor sy inhoud as die krag afgeskakel word, en dit beteken dat geheue onbestendig of ‘volatile’ is. Stoor behou ten alle tye sy inhoud – dit is bestendig of ’non-volatile’. 

	Plug-and-play 
	’n Reeks tegnologieë wat die gebruiker in staat stel om toestelle eenvoudig by ’n rekenaar in te prop en dit amper onmiddelik te gebruik.

	Randtoestelle (Peripheral devices)
	'n Hardeware komponent wat aan die rekenaar gekonnekteer word om die funksionaliteit te verbeter, maar nie noodsaaklik is vir werking nie, bv. mikrofoon.

	Print Screen-sleutel  
	Aktiveer die Print Screen-funksie, wat jou rekenaar in staat stel om ’n ‘foto’ van dit wat op daardie oomblik op die skerm vertoon word, te neem. Hierdie skermkopie word op die clipboard geplaas.

	Resolusie
	Verwys na die aantal pixels (klein kolletjies) wat gebruik word om die beeld op die skerm te skep. Die resolusie word horisontaal en vertikaal in pixels gemeet, bv. 1280 X 786.

	RSI (Repetitive strain injury)
	Die naam wat gebruik word wanneer ons verwys na beserings as gevolg van vinnige, herhalende werk. Die aanhoudende getik van boodskappe op jou selfoon is een voorbeeld van ’n situasie waar aanhoudende gebruik van sekere litte tot RSI kan lei.

	Sagtekopie
	Visuele afvoer op ons rekenaarskerms.

	Skerm/monitor
	’n Skerm wat afvoer in die vorm van teks, video of grafika vertoon.

	Skermgrootte
	Die grootte van ’n skerm, wat diagonaal in duime gemeet word.

	Sleutelbord
	’n Toevoertoestel wat ons in staat stel om inligting in die program wat ons gebruik, in te tik.

	Stoor
	’n Plek waar die rekenaar al die data en programme waarmee hy gewerk het, bêre – selfs wanneer die krag af is.

	Stoormedia
	Die fisiese materiaal of objekte waarop die data en programme gestoor word, is stoormedia.

	Stoortoestel 
	Die apparatuur wat van die stoormedia af lees en daarnatoe skryf.

	USB-poorte
	Die standaard-poort wat oor die algemeen gebruik word om toestelle soos sleutelborde, muise en drukkers aan ’n rekenaar te koppel.

	Terragreep
	Omtrent 1000 GB. Dit verteenwoordig (min of meer) 1000 X 1000 X 1000 X 1000 grepe.

	Verstekdrukker (Default printer) 
	Die drukker wat gebruik sal word tensy die gebruiker spesifiek aandui dat ’n ander drukker gebruik moet word.

	VGA-poort 
	’n Poort wat gebruik word om die skerm met die rekenaar te koppel.

	Windows-sleutel
	Sleutel op die sleutelbord. Word gebruik om die Start-kieslys te vertoon, en word ook (saam met ander sleutels) in kordpadsleutels gebruik.  <><D> sal jou byvoorbeeld na die werkskerm neem. 






Lêerbestuur
	Klanklêers
	Lêers wat klank of musiek bevat. Algemene klanklêerformate sluit mp3, mp4, wav, cda en wma in.

	Saamgeperste lêers
	’n Lêerformaat wat gebruik word vir lêers wat lêers of lêergidse in ’n saamgeperste formaat stoor om plek te spaar. Tipiese lêeruitbreidings sluit rar en zip in.

	Lêer/gids
	’n Lêer is ’n versameling van data of inligting wat op ’n rekenaar onder ’n enkele naam gestoor word. Lêers word deur ikone op die rekenaar voorgestel.

	Lêeruitbreiding (file extention)
	’n Stel karakters (gewoonlik 3-5) wat aan die einde van ’n lêernaam gevoeg word en wat die tipe lêer identifiseer, bv. docx is ’n Microsoft Word-lêer.

	Lêerbestuurder
	’n Nutsprogramstelsel soos Windows Explorer wat as deel van die bedryfstelsel voorsien word. Dit laat die gebruikers toe om hulle lêers en lêergidse te bestuur.

	Lêernaam
	Die naam wat aan ’n lêer gegee word en gevolg word deur ’n punt en die lêeruitbreiding, bv. MyWerk.docx

	Lêerbenoemings-konvensies
	Reëls en beperkinge wat die bedryfstels op die benoeming van ’n lêer plaas.

	Lêergids
	’n Lêergids is ’n stoorplek of ’n houer waarin jy jou lêers of verdere lêergidse op ’n stoormedium kan stoor.

	Grafikalêers
	Lêers wat prente of grafika bevat. Algemene grafikaformate sluit jpeg, bmp, gif, tif en png in.

	HTML-lêers
	Hypertext Markup Language-lêers word gebruik om die struktuur en uitleg van ’n webblad te definieer.

	Lêerpaadjie (File path)
	Die ‘volgorde’ van lêergidse wat tot die stoorplek van ’n spesifieke lêer lei. Die agteroorskuinsstreep (backslash)-karakter word gebruik om die ‘lys’ van lêergidse in die paadjie te skei, bv. U:\Documents\Finance\2012

	PDF-lêers
	PDF (Portable Document File) lêers word gebruik om dokument-lêers te versprei, omdat hulle nie vereis dat die program waarmee die dokument geskep is op die rekenaar geïnstalleer moet wees om dit te kan lees nie. Al wat jy benodig om dit te kan lees is ’n gratis nutsprogram met die naam, Adobe Reader. 

	Gewone tekslêers
	Gewone tekslêers bevat reëls met gewone teks wat nie geformateer is nie. Tekslêers kan deur enige woordverwerkingstoepassing of eenvoudige teksredigeerders soos WordPad en Notepad oopgemaak word. Dit word dikwels gebruik om inligting vinnig en maklik te stoor as gevolg van hul relatief eenvoudige uitleg en gemak waarmee dit gebruik kan word.

	Programlêers
	Hierdie is in werklikheid programme, en nie datalêers nie, wat uitvoer wanneer dit oopgemaak word.

	Rich Text-lêers
	Rich Text (.rtf) formaat lêers ondersteun ‘rich text’ wat teksformatering soos vetdruk en skuinsdruk, fonts en fontgroottes, bladsyuitleg, tabelstoppunte en selfs prente insluit. 

	Sub-lêergids
	’n Lêergids wat binne ’n ander lêergids voorkom.






IKT (ICT)
	Etiek
	’n Stel waardes wat die regte gedrag bepaal.

	Inligtingsera
	’n Tydperk wat in die 1970’s begin het, en waarin ons steeds leef. In hierdie jare het vinnige rekenaars ontwikkel, en sedertdien kan ons groot hoeveelhede data en inligting verwerk, manipuleer, publiseer en verbruik.

	Inligtings- en Kommunikasie-Tegnologie (IKT)
	Beskryf al die apparatuur en programmatuur wat nodig is om data vinnig te versamel en te verwerk, sodat inligting vinnig en akkuraat gedeel kan word. 

	Inligtings- en Kommunikasie-Tegnologie (IKT)-stelsel
	’n IKT-stelsel is ’n kombinasie van apparatuur, programmatuur, data, prosesse en mense – met die doel om data en inligting te versamel, te manipuleer, oor te dra, te stoor en te onttrek. 

	POS 
	’n Point Of Sale-stelsel of betaalpuntstelsel, wat ontwerp is om die verkoop van goedere en dienste vinniger en makliker te maak. 

	Stelsel
	’n Reeks elemente en prosesse wat met mekaar verbind is, en as ’n komplekse geheel saamwerk.





Assessment911: Kopiereg voorbehou.
